cyanic-selkie/wikianc huggingface dataset:
Գուստավո Պետրո
Քաղաքական կարիերա
2011 թվականին ընտրվել է Բոգոտայի քաղաքապետ՝ 2012-2015 թվականներին երեք տարի ժամկետով։ Սակայն 2013 թվականի դեկտեմբերին Կոլումբիայի գլխավոր դատախազը կարգադրել է հրաժարական տալ՝ կապված քաղաքապետի որոշման հետ՝ զրկելով մասնավոր ընկերություններից աղբահանության իրավունքից ։ 2014 թվականի մարտին նա լքեց քաղաքապետարանը, սակայն ապրիլի 23-ին նախագահ Խուան Մանուել Սանտոսը դատարանի որոշմամբ և Մարդու իրավունքների միջամերիկյան հանձնաժողովի կողմից վերականգնեց նրան քաղաքապետի պաշտոնում։
2018 թվականի մարտին նա առաջադրվել է որպես նախագահի թեկնածու «Մարդասիրական Կոլումբիա» դաշինքի կողմից։ Առաջին փուլում նա հավաքեց ձայների 25%-ը և անցավ 2-րդ փուլ, որտեղ, չստանալով ձախ կենտրոնամետ երկրորդ թեկնածու Սերխիո Ֆախարդոյի անմիջական աջակցությունը և հավաքելով ձայների 42%-ը, պարտվեց աջերին՝ զիջելով իր տեղը թեկնածու Իվան Դուկային։
2021 թվականի վերջին նա առաջադրվել է որպես նախնական թեկնածու «Մարդասիրական Կոլումբիա» դաշինքից և «Հայրենասիրական միություն» կուսակցությունից, որը ստեղծել է «Պատմական պայմանագիր Կոլումբիայի համար» կոալիցիան։ 2022 թվականի Կոնգրեսի ընտրությունների ժամանակ նա հայտարարվեց կոալիցիոն թեկնածու (մարտի 13-ի ընտրություններում կոալիցիան գրավեց առաջին տեղը՝ ստանալով գրեթե հինգ միլիոն ձայն՝ Սենատում 102 տեղերից 20-ը և Ներկայացուցիչների պալատի 166 տեղերից 27-ը։ ) Փոխնախագահի թեկնածու է առաջադրվել Ֆրանսիա Մարկեսը։
2022 թվականի նախագահական ընտրություններում նա մտավ երկրորդ փուլ, իսկ հետո հաղթեց ընտրությունների երկրորդ փուլում՝ դառնալով Կոլումբիան գլխավորած առաջին ձախակողմյան քաղաքական գործիչը ։
Անձնական կյանք
Ունի 5 զավակ
Թելա (կղզի)
Թելա, կղզի Հայկական լեռնաշխարհում, Ուրմիա լճում, նրա երեք կզղիներից ամենախոշորը։ XIII դարում այստեղ մոնղոլ տիրակալ Հուլավու խանը կառուցել էր բերդ, որտեղ պահվում էին գանձերը։ Ավերակները նշմարվում են ։
Ծանոթագրություններ
Կատեգորիա:Իրանի կղզիներ
Կատայկա (Տյուլյանի վտակ)
Կատայկա (Катайка), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Տյուլյան գետի աջ ափին՝ 17 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խոյազարդով առանձնատուն (Նովոչերկասկ)
Խոյազարդով առանձնատուն (Особняк с волютой), տուն, որը կառուցվել է Ռուսաստանի Դաշնության Ռոստովի մարզի Նովոչերկասկ քաղաքում, հասցեն` Դուբովսկու, 31ա։ 1992 թվականից ընդգրկված է ճարտարապետության հուշարձանների և մշակութային ժառանգության տարածաշրջանային նշանակության օբյեկտների ցանկում ։
Նկարագրություն
Շենքը կառուցելիս տեղադրվել են փայտե փորագրազարդ դռներ։ Ճակատը զարդարում էին ծեփածո ծաղկազարդանախշեր, որոնք նման էին իրական կենդանի բույսերի։ Առանձնատունը փոքր չափերի է։ Անցկացված հիմնանորոգումից հետո շատ ինքնատիպ տարրեր կորսվել են, այդ թվում` ինքնատիպ դռներն ու պատուհանները։ Դրանց փոխարեն տեղադրվել են ժամանակակից պլաստիկ կոնստրուկցիաներ ։ Այժմ այս տանը գործում է կենսաթոշակային հիմնադրամը։
1992 թվականին շենքը ճանաչվել է ճարտարապետության հուշարձան և մշակութային ժառանգության տարածաշրջանային նշանակության օբյեկտ ։
Ծանոթագրություններ
Կատեգորիա:Նովոչերկասկի շենքեր և կառույցներ Կատեգորիա:Ռուսաստանի մշակութային ժառանգություն
Դևեբոյնու լեռնանցք
Դևեբոյնու լեռնանցք, լեռնանցք Հայկական Տավրոս լեռնահամակարգում, Արածանիի ստորին հոսանքի ձախ կողմում, Ծովք լճից մի փոքր հյուսիս։ Բարձրությունը 1595 մ։ Այստեղով է անցնում Խարբերդ-Դիարբեքիր խճուղին ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Թուրքիայի աշխարհագրություն
Ջասպեր Ջոնս
Ջասպեր Ջոնս (Jasper Johns, ), ամերիկացի ժամանակակից նկարիչ, փոփ արտ ուղղության կարևոր ներկայացուցիչներից մեկը։
Կենսագրություն
Մեծացել է Հարավային Կարոլինայի Ալենդեյլ ավանում և, նկարագրելով իր կյանքի այս ժամանակահատվածը, նշել է. «այն վայրում, որտեղ ես մեծացել եմ, չեն եղել նկարիչներ և արվեստ, ես իսկապես չեմ իմացել` ինչ է դա»։ Որոշ ժամանակ` 1947 թվականից մինչև 1948 թվականը` ընդհանուր երեք կիսամյակ, Հարավային Կարոլինայի համալսարանում սովորել է նկարչական արվեստ։ Այնուհետև տեղափոխվել է Նյու Յորք, որտեղ ծանոթացել է Ռոբերտ Ռաուշենբերգի հետ, որից ստացել է ժամանակակից արվեստում առաջնորդող գաղափարներ։ Ջոնսի վրա ազդեցություն են ունեցել նաև Մարսել Դյուշանի գաղափարները. «Հեծանիվային անիվը» և Դյուշանի մյուս ռեդի-մեյդերը բրոնզե մի շարք առարկաների համար դարձել են ոգեշնչման աղբյուր։ Նկարիչը վերոնշյալ առարկաներն ստեղծել է 1950-ական թվականների վերջին և 1960-ական թվականների սկզբին։ 1958 թվականին պատկերասրահի սեփականատեր Լեո Կաստելին Ռաուշենբերգի ստուդիա կատարած այցի ժամանակ իր համար բացահայտել է Ջոնսին։ Ընկերացել է Էնդի Ուորհոլի հետ ։
Ստեղծագործություն
Ջոնսի ամենանշանավոր ստեղծագործությունն ընդունված է համարել նրա վաղ գեղանկարչական աշխատանքների շարքը, որն ստեղծվել է 1950-ական թվականների երկրորդ կեսին։ Առավել հայտնի աշխատանք է «Դրոշը» (1954-1955), որը նկարիչը նկարել է Միացյալ Նահանգների դրոշի մասին երազից հետո։ Այս ժամանակաշրջանի աշխատանքները ժամանակ առ ժամանակ վերաբերում են ոչ թե փոփ արտին, այլ նեոդադային` չնայած այն հանգամանքին, որ զանգվածային մշակույթի պատկերները հաճախ են օգտագործվում։ Առաջին աշխատանքներն ստեղծվել են այնպիսի պարզ պատկերների օգտագործմամբ, ինչպիսիք են դրոշները, խաղաքարտերը, նշանները, տառերը և թվերը։ Պատկերների արձագանքներում նշվում է, որ այն հաճախ գունեղ է և գեղատեսիլ։ Նկարիչն իր գեղանկարներում հաճախ ներառում է մոմանկարչություն և ռելիեֆ։
1988 թվականին «Ֆալստարտ» աշխատանքն արժեցել է 17,050 միլիոն դոլար։ Տվյալ պահին դա եղել է ռեկորդային գումար, որը վճարվել է նկարչի կենդանության օրոք` ժամանակակից արվեստի ստեղծագործության համար ։
1998 թվականին Նյու Յորքում գտնվող Մետրոպոլիտեն թանգարանը ձեռք է բերել Ջոնսի «Սպիտակ դրոշ» կտավը ։ Գործարքի գինը հայտնի չէ, բայց փորձագետները կարծում են, որ այն կազմել է ավելի քան 20 միլիոն դոլար։
2010-ական թվականների դրությամբ` բնակվում է Կոնեկտիկուտում և համարվում է ամենահարուստ ապրող նկարիչը ։
Արտաքին հղումներ
Կատեգորիա:Ամերիկացի նկարիչներ Կատեգորիա:20-րդ դարի ամերիկացի նկարիչներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Փոփ արտ Կատեգորիա:Ամերիկացի արվեստագետներ Կատեգորիա:Ամերիկացի քանդակագործներ Կատեգորիա:Ամերիկացի դիզայներներ Կատեգորիա:21-րդ դարի նկարիչներ Կատեգորիա:20-րդ դարի քանդակագործներ Կատեգորիա:Շվեդիայի գեղարվեստի թագավորական ակադեմիայի անդամներ Կատեգորիա:Ազատության նախագահական մեդալով պարգևատրվածներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկացի ժամանակակից արվեստագետներ Կատեգորիա:Ամերիկացի փորագրիչներ Կատեգորիա:Ամերիկացի լուսանկարիչներ
Դեմոկրատական գործողություն
Դեմոկրատական գործողություն (Acción Democrática, AD), ձախակենտրոնամետ քաղաքական կուսակցություն Վենեսուելայում, որը ստեղծվել է 1941 թվականի սեպտեմբերի 13-ին։ Կուսակցության պաշտոնական գույնը սպիտակն է համարվում, ինչի շնորհիվ նրա ոչ պաշտոնական անվանումը «Սպիտակ կուսակցություն» է (Partido Blanco)։ Հայտնի է նաև Ժողովրդական կուսակցություն (Partido del Pueblo), Մեծ կուսակցություն (Partido Grande) կամ Վենեսուելայի սոցիալ-դեմոկրատական կուսակցություն (Partido Socialdemócrata de Venezuela) անուններով։ Սոցիալիստական ինտերնացիոնալի և Լատինական Ամերիկայի և Կարիբյան ավազանի քաղաքական կուսակցությունների մշտական կոնֆերանսի անդամ է։
Դեմոկրատական գործողություն կուսակցությունը կարևոր դեր է խաղացել 20-րդ դարի երկրորդ կեսի Վենեսուելայի պատմության մեջ։ Առաջին անգամ այն իշխանության գլուխ եկավ Վենեսուելայի առաջին դեմոկրատական շրջանում (1945֊1948)։ Ռազմական բռնապետության տասնամյակից հետո (1948֊1958), որի ժամանակ Դեմոկրատական գործողության գործունեությունն արգելվեց և այն գործում էր արտագնա, կուսակցությունը կրկին վերադարձավ իշխանության։ 1958-1998 թվականներին 7 անգամ Վենեսուելայի նախագահներ են դարձել Դեմոկրատական գործողության ներկայացուցիչները, այդ թվում՝ 5 անգամ հաղթելով համընդհանուր ընտրություններում։ 1990-ական թվականների վերջին կուսակցության հանդեպ վստահությունը զգալիորեն ընկավ՝ հիմնականում կաշառակերության և աղքատության պատճառով, որն իսկական արհավիրք դարձավ վենեսուելացիների համար՝ կուսակցությունից ընտրված վերջին 2 նախագահների՝ Խայմե Լուսինչիի (1984֊1989) և Կառլոս Անդրես Պերեսի (1989֊1993) կառավարության օրոք։ Հատկապես ծանր հարված հասցրեց Դեմոկրատական կուսակցության համբավին Պերեսը, որը 1993 թվականին հեռացվեց պաշտոնից կաշառակերության համար և մի քանի տարի բանտում անցկացրեց։ 1998 թվականին Չավեսի՝ իշխանության գլուխ գալուց հետո Դեմոկրատական գործողությունը 17 տարի ընդդիմադիր ուժերի շարքում էր։
Սկզբնական շրջանում Դեմոկրատական գործողությունը ձախակողմյան սոցիալիստական (սակայն նաև բավականին հակակոմունիստական) կուսակցություն էր, որը ձախազգայնական, պրոգրեսիվ և հակաիմպերիալիստական դիրքորոշում ուներ։ Կուսակցությունն աստիճանաբար ավելի չափավոր, կենտրոնամետ դարձավ՝ 1980-ական թվականներին վերջնականապես դառնալով սոցիալ-դեմոկրատական  ձախակենտրոն կուսակցություն, որը նեոլիբերալական տնտեսական քաղաքականություն էր վարում։
Արտաքին հղումներ
Կատեգորիա:Սոցիալ-դեմոկրատական կուսակցություններ Կատեգորիա:Վենեսուելայի կուսակցություններ
Յուրի Բոնդարև
Յուրի Վասիլևիչ Բոնդարև (Юрий Васильевич Бондарев), ), ռուս գրող և սցենարիստ։ Հայրենական մեծ պատերազմի մասնակից։ Սոցիալիստական աշխատանքի հերոս (1984), արժանացել է Լենինյան մրցանակի (1972) և երկու ԽՍՀՄ պետական մրցանակների (1977, 1983)։
Արտաքին հղումներ
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ Կատեգորիա:ԽՄԿԿ անդամներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Խորհրդային տղամարդ գրողներ Կատեգորիա:ԽՄԿԿ 27-րդ համագումարի պատվիրակներ Կատեգորիա:Խորհրդային սցենարիստներ Կատեգորիա:20-րդ դարի տղամարդ գրողներ Կատեգորիա:Տրոեկուրովյան գերեզմանատանը թաղվածներ Կատեգորիա:Խորհրդային վիպասաններ Կատեգորիա:Խորհրդային պատմվածքագիրներ
Արագ տեսակավորում
Արագ տեսակավորում (quicksort) հաճախ անվանում են qsort C լեզվի ստանդարտ գրադարանի իրականացման անունով։ Այն հայտնի դասակարգման ալգորիթմ է, որը մշակվել է անգլիացի ինֆորմատիկ Չարլզ Հոարի կողմից 1960 թվականին։ Զանգվածի տեսակավորման առաջին արագ ունիվերսալ ալգորիթմն է։ n հատ տարրերի տեսակավորման համար կատարում է միջինը O (n log n) համեմատություն։ Ամենավատ դեպքում կատարում է O(n2) համեմատություն, չնայած այսպիսի բան պատահում է հազվադեպ։ Quicksort-ը հաճախ ավելի արագ է գործում, քան այլ O(n log n) ալգորիթմները ։
Ալգորիթմի հակիրճ նկարագրությունը
QuickSort-ը ներկայացնում է անմիջական փոփոխման միջոցով ալգորիթմի տեսակավորման զգալիորեն բարելավված տարբերակ ( դրա տարբերակներն են «Պղպջակային տեսակավորումը» և « Թափահարման տեսակավորումը»), որը հայտնի է նաև իր ցածր արդյունավետությամբ։ Հիմնական տարբերությնն այն է, որ առաջին հերթին արվում եմ ամենամեծ հեռավորությունների վերադասավորումները և յուրաքանչյուր անցումից հետո էլեմենտները բաժանվում են երկու ինքնուրույն խմբերի։ Հետաքրքիր է, որ ամենաանարդյունավետ անմիջական տեսակավորման մեթոդի բարելավման արդյունքում ստեղծվեց ամենաարդյունավետ բարելավված մեթոդը։ Ալգորիթմի ընդհանուր միտքը հետևյալում է՝ Գործնականում մատրիցան բաժանվում է ոչ թե երեք, այլ երկու հատվածների՝ « հենակետայինից փոքր», «մեծ և հավասար»։ Այսպիսի մոտեցումն առավել արդյունավետ է, քանզի պարզեցնում է ալգորիթմի առանձնացումը։ Հոարը ստեղծեց այս մեթոդը մեքենայական թարգմանության կիրառմամբ։ Բառարանը պահվում էր մագնիսական ժապավենի վրա և մշակվող տեքստի բառերի ճիշտ դասակարգումը թույլ էր տալիս ստանալ դրանց թարգմանությունները մեկ ժապավենի վրա։ Հոանը հնարեց այս ալգորիթմը Խորհրդային Միությունում մնալու ընթացքում, երբ Մոսկվայի համալսարանում սովորում էր համակարգչային թարգմանություն և զբաղվում էր ռուս- անգլերեն զրուցարանի ստեղծմամբ։
Էֆեկտիվության գնահատական
QuickSort հանդիսանում է գոյություն ունեցող տեսակավորման ալգորիթմի կատարելագործված տարբերակ ուղիղ փոխանակության օգնությամբ (նրա տարբերակները հայտնի են ինչպես«Պղպջակային տեսակավորում», այդ թվում հայտնի է նաև իր ցածր էֆեկտիվությամբ։ Սկզբունքային տարբերությունն այն է, որ յուրաքանչյուր անցումից հետո էլեմենտները բաժանվում են 2 անկախ խմբերի։
Վատ դեպք տալիս է O(n²) փոխանակումը։ Բայց փոխանակման քանակը և համապատասխանաբար աշխատանքի ժամանակը նրա ոչ մեծ թերությունն է։ Վատը այն է, որ այդ դեպքում ռեկուրսիայի խորությունը ալգորիթմի կատարման ժամանակ հասնում է n, որը կնշանակի n համառոտակի հետադարձ հասցեի պահպանում։ Լայն իմաստով n վատ դեպքը կարող է բերել հիշողության փչացման ալգորիթմի աշխատանքի ժամանակ։
Հղումներ
Կատեգորիա:Դասակարգման ալգորիթմներ
Յուլյա Սոլդատովա
Կարիերա
Յուլյան սկսեց հանդես գալ Բելառուսի ազգային հավաքականի կողմից՝ դժգոհություններ ունենալով ազգային ֆեդերացիայի գործողություններից, որը հրաժարվել էր նրան հայտագրել 2000 թվականի Աշխարհի գավաթի առաջնության համար։ Ավելի ուշ պնդում էր, որ փոխել է իր սպորտային քաղաքացիությունը այն ժամանակվա մարզիչ Ելենա Չայկովսկայայի ճնշման ներքո ։ Սակայն հաջողության հասնել հնարավոր չեղավ. 2002 թվականին Սոլթ Լեյք Սիթիում կայացած օլիմպիական խաղերում նա զբաղեցրեց ընդամենը 18-րդ տեղը։
2002 թվականի օգոստոսին Յուլյա Սոլդատովան վերչադարձավ Մարինա և Վիկտոր Կուդրյավցովների մոտ։ Ռուսաստանի «դրոշի տակ » վերադառնալուց հետո չմշկասահորդների միջազգային խորհրդի կանոնների համաձայն նա չէր կարող մրցումներում ներկայացնել երկիրը, չնայած որ 2004 թվականին Ռուսաստանի առաջնությունում դարձավ բրոնզե մեդալակիր։ Արգելքը հանվեց 2004-2005 թվականներին, սակայն վնասվածքները թույլ չտվեցին նրան շարունակել մարզվել ։ Այժմ աշխատում է որպես գեղասահքի մարզիչ։
Սպորտային ձեռքբերումներ
Ռուսաստանի կողմից
Բելառուսի կողմից
Ծանոթագրություններ
Կատեգորիա:Ռուս գեղասահորդներ Կատեգորիա:Աշխարհի չեմպիոններ
Ֆրեդ Ուիպլ
Ֆրեդ Ուիպլ (Fred Lawrence Whipple, ), ամերիկացի աստղագետ, աշխատել է Հարվարդի աստղադիտարանում։
Ծնվել է Ռեդ-Օուկում (Այովա նահանգ), 1927 թվականին ավարտել է Կալիֆոռնիայի համալսարանը Լոս Անջելեսում։ 1927-1929 թվականներին դասավանդել է Բերկլիի Կալիֆոռնիայի համալսարանում, 1930-1931 թվականներին աշխատել է Լիկի աստղադիտարանում։ 1931 թվականից աշխատել է Հարվարդի համալսարանում և Հարվարդի աստղադիտարանում (1950-1977 թվականներին աստղագիտության պրոֆեսոր), որտեղ աշխատել է ընդհանուր առմամբ ավելին քան 70 տարի։ 1955-1970 թվականներին եղել է Սմիթսոնյան աստղաֆիզիկական աստղադիտարանի տնօրեն։
Հիմնական գիտական աշխատությունները վերաբերվում են գիսաստղերին, աստղաքարերին, մոլորակային միգամածություններին, աստղային էվոլյուցիայի խնդիրներին և Արեգակնային համակարգին։ 1933 թվականին հայտնաբերել է (1252) Սելեստիա աստերոիդը։ Հայտնաբերել է նաև 6 գիսաստղեր, որոնցից մեկը 1933 V-ը պարբերական է և անվանվել է նրա անունով։ Առաջարկել է գիսաստղերի միջուկի սառույցի և աստերոիդային նյութի խառնուրդից կազմության բացատրությունը։
1962-1973 թվականներին ղեկավարել է աստղաքարերի լուսանկարման և ընկած աստղաքարերի որոնման ծրագիրը, որն իրականացվում էր ՆԱՍԱ-ի կողմից։ 1958-1972 թվականներին եղել է ՆԱՍԱ-ի գիտական խորհրդական և այդ կազմակերպության բազմաթիվ ծրագրերի ղեկավար։
ԱՄՆ գիտությունների ակադեմիայի անդամ (1959), բազմաթիվ գիտությունների ակադեմիաների և գիտական կազմակերպությունների անդամ։
Նրա պատվին են անվանվել (1940) Ուիպլ աստերոիդը, Ուիպլի անվան աստղադիտարանը Արիզոնայում, Ուիպլի վահանը և Ուիպլի տունը Բրիտանական Վիրջինյան կղզիներում։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Հարվարդի համալսարանի պրոֆեսորներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Հարվարդի համալսարանի դասախոսներ
Էդի Սլիման
Էդի Սլիման (Hedi Slimane, ), ֆրանսիացի լուսանկարիչ և դիզայներ։ 2000-2007 թվականներին նա զբաղեցրել է Christian Dior նորաձևության տան տղամարդկանց հագուստի գծի ստեղծագործական տնօրենի պաշտոնը։ 2012-2016 թվականներին Սլիմանը Yves Saint Laurent նորաձևության տան ստեղծագործական տնօրենն է ։ 2018 փետրվարի 1-ին Սլիմանը Celine նորաձևության տան ստեղծագործական, գեղարվեստական և իմիջի տնօրեն ։
2018 թվականի նեյեմբերին Էդի Սլիմանը գլխավորել է Vanity Fair «աշխարհի 50 ամենաազդեցիկ ֆրանսիացիների» ամենամյա ցանկը ։
Երիտասարդություն
Ծնվել է Փարիզում՝ Ֆրանսիայում՝ թունիսցի հոր և իտալուհի մոր ընտանիքում ։ 11 տարեկան հասակում իր համար բացահայտել է լուսանկարչության արվեստը, ձեռք է բերել իր առաջին ֆոտոխցիկը և սովորել է սև-սպիտակ լուսալաբորատոր տպագրություն։ 16 տարեկանում սկսել է իր համար հագուստ կարել։ Նա արվեստի պատմություն է ուսումնասիրել Լուվրում և սովորել է դերձակի մոտ ։ Իր կարիերայի սկզբում Սլիմանը այցելել է Le Monde թերթի գրասենյակ, քանի որ ուզում էր դառնալ լրագրող և թղթակից։
Նորաձևություն
1992-1995 թվականներին Սլիմանը օգնել է նորաձևության խորհրդատու Ժան Ժակ Պիկարին պատրաստել Louis Vuitton-ի «monogram canvas» նախագիծը։ Նախագիծը հրավիրել է յոթ նորաձևության դիզայների՝ Ազզեդին Ալայանին, Հելմուտ Լանգին, Սիբիլանին, Մանոլո Բլահնիկին, Իսահակ Միզրաչինին, Ռոմեո Ջիլիին և Վիվիեն Վեստվուդին ։
1996 թվականին Պիեռ Բերժեn Սլիմանին նշանակել է Yves Saint Laurent նորաձևության տան տղամարդկանց հագուստի բաժնի պետ, այնուհետև գեղարվեստական ղեկավար։ Black Tie աշուն / ձմեռ 2000-2001 հավաքածուից հետո նա որոշել է թողնել YSL-ը և ստանձնել Christian Dior-ի տղամարդկանց հագուստի բաժնի կրեատիվ տնօրենի պաշտոնը։ 2001 թվականի հունիսին Սլիմանը գլխավորել է Dior Homme առաջին բույրի թողարկումը, որը կոչվում էր Higher: Նա նախագծել է փաթեթավորումը, իսկ Ռիչարդ Ավեդոնը աշխատել է բուրմունքի գովազդային արշավի վրա ։ 2002 թվականի ապրիլին Սլիմանը դարձել է տղամարդու հագուստի առաջին դիզայները, ով ստացել է CFDA միջազգային դիզայնի մրցանակ։ Մրցանակը հանձնել է երգիչ Դեյվիդ Բոուիին, որին Սլիման հագցրել էր շրջագայության համար։
Սլիմանի շնորհիվ Christian Dior ապրանքանիշը 2002 թվականին 41 տոկոսով մեծացրել է ծավալն ու եկամուտը։ Ամերիկացի դերասան Բրեդ Փիթը Սլիմանին խնդրել է կարել Ջենիֆեր Էնիսթոնի հետ հարսանիքի հարսանեկան զգեստները ։ Չնայած Սլիմանը երբեք չի ստեղծել կանացի հագուստի հավաքածու, իր՝ Dior-ում գտնվելու ընթացքում նա հագցրել է կանանց՝ հայտնիների, ներառյալ՝ Մադոննային և Նիկոլ Քիդմանին ։ Բացի այդ, նա ստեղծել է այնպիսի խմբերի բեմական հագուստը, ինչպիսիք են The Libertines-ը, Daft Punk-ը, Franz Ferdinand-ը և The Kills-ը, նաև այնպիսի արտիստների համար, ինչպիսիք են Միք Ջագերը, Բեք Հենսեն և Ջեք Ուայթը։
Սլիմանը պատվիրել է օրիգինալ սաունդթրեքներ Dior Homme-ի ցուցադրությունների համար, որոնք ստեղծվել են այնպիսի արտիստների կողմից, ինչպիսիք են Բեքը, Readymade FC-ն և այնպիսի խմբեր, ինչպիսիք են Phoenix-ը, The Rakes-ը և Razorlight-ը։ Սլիմանը հայտնի էր նրանով, որ աշխատում էր սկսնակ ավանգարդ արվեստագետների հետ, նա ստեղծել է նոր արական ուրվագիծ, որը լայնորեն վերակերտվել է նորաձևության և գովազդի մեջ։
2007 թվականի հուլիսին Սլիմանը չի երկարաձգել Dior Homme-ի հետ պայմանագիրը։ Նորաձևության տունը քննարկել է Slimane սեփական լեյբլի ֆինանսավորումը, սակայն բանակցությունները հաջողությամբ չեն պսակվել։ Նա իր կայքում գրել է, որ չի ցանկանում կորցնել վերահսկողությունն իր անվան և սեփական ապրանքանիշի կառավարման վրա։ Նա վերադարձել է նորաձևությանը և դիմանկարային լուսանկարչությանը։
2011 թվականի մարտին՝ Ջոն Գալյանոյի՝ Dior-ից հեռանալուց հետո Սլիմանը դարձել է Dior-ի ստեղծագործական տնօրենը ։ 2012 թվականի մարտին Yves Saint Laurent ընկերությունը և նրա մայր PPR ընկերությունը պաշտոնապես հայտարարել էին, որ Սլիմանը կփոխարինի Ստեֆանո Պիլատիին Yves Saint Laurent-ի կրեատիվ տնօրենի պաշտոնում վերջինիս հեռանալուց հետո, որն այդ պաշտոնը զբաղեցրել է գրեթե ութ տարի ։ Նա հիմնադրել է իր ստեղծագործական ստուդիան Լոս Անջելեսում։ 2016 թվականի ապրիլին Սլիմանին Yves Saint Laurent-ի կրեատիվ տնօրենի պաշտոնում փոխարինել է Էնթոնի Վակարելոյին։
2018 թվականի հունվարին LVMH ընկերությունը հայտարարել էր, որ Սլիմանը կզբաղեցնի Céline նորաձևության տան կրեատիվ տնօրենի պաշտոնը ։
2018 թվականի ապրիլին նա 8 միլիոն եվրո է շահել Kering S. A. դեմ դատական գործընթացում։ Այն բանից հետո, երբ նրան 10 միլիոն եվրոյի փոխարեն վճարել են միայն 667 000 եվրո ։
Ծանոթագրություններ
Կատեգորիա:Ֆրանսիացի նորաձևության դիզայներներ Կատեգորիա:Ֆրանսիացի լուսանկարիչներ Կատեգորիա:Նորաձևության դիզայներներ
Ջոն Ռոլս
Ջոն Բորդլի Ռոլս ( փետրվարի 21, 1921, Բալթիմոր - նոյեմբերի 24, 2002), ամերիկացի քաղաքական և բարոյական փիլիսոփա, սոցիալական ազատականության տեսաբան, ներքին և միջազգային իրավունքի լիբերալ-պետական ​​հայեցակարգի հիմնադիրը։ Հիմնականում ընկած է ԱՄՆ-ի ժամանակակից քաղաքականության հիմքում։
Նրա մեծ գործը «Արդարության տեսությունն» է, որը քաղաքական փիլիսոփայության ամենանշանակալի գրքերից է ։ Այս գրքով Ջոն Ռոուլսը վերակենդանացրեց քաղաքական փիլիսոփայության նկատմամբ հետաքրքրությունը և դարձավ ամենամեջբերված ժամանակակից փիլիսոփաներից մեկը :
Կենսագրություն
1943 թվականին Փրինսթոնի համալսարանն ավարտելուց հետո նա գնաց բանակ և ծառայեց Նոր Գվինեայում, Ճապոնիայում և Ֆիլիպիններում հետևակային զորքերում։ Վերադառնալով ԱՄՆ՝ նա պաշտպանել է իր թեզը նույն համալսարանում և ողջ կյանքի ընթացքում դասավանդել ԱՄՆ-ի(Կորնել, Հարվարդ և Մասաչուսեթսի տեխնոլոգիական ինստիտուտում) և Մեծ Բրիտանիայում (Օքսֆորդի համալսարան) խոշորագույն համալսարաններում։
Գաղափարներ
Իր «Արդարության տեսություն» գրքում փիլիսոփան զարգացնում է արդարության տեսությունը՝ վերանայելով Ջոն Լոկի, Ժան-Ժակ Ռուսոյի և Էմանուել Կանտի դասական սոցիալական պայմանագրային տեսությունը։ Լոքի համար քաղաքական իշխանության լեգիտիմությունը բխում էր ժողովրդի կամավոր համաձայնությունից՝ արտահայտված կառավարության և ժողովրդի միջև պայմանագրի կամ համաձայնագրի տեսքով ։ Ռոլսը սոցիալական պայմանագրի գաղափարը բարձրացնում է վերացականության ավելի բարձր մակարդակի։ Նա պնդում է, որ մարդիկ շահագրգռված են մեծացնել սեփականը և նվազեցնել համագործակցությունից ստացվող օգուտների ընդհանուր բաժինը ։Դա հաղթահարելու համար, ասում է Ռոլսը, անհրաժեշտ է մշակել սոցիալական արդարության սկզբունքներ, որոնք կսահմանեն հասարակության հիմնական ինստիտուտների իրավունքներն ու պարտականությունները, ինչպես նաև կբաշխեն համագործակցության արդյունքում ստացված օգուտների բաժինները՝ ընդունելի ձևով։ Բոլորը նա բացատրում է, որ արդարության սկզբունքներն այն են, ինչ մարդիկ կընդունեն որպես սահմանող սկզբունքներ սոցիալական պայմանագիր կնքելիս։ Հենց նրանք էլ հետագայում կորոշեն իրավունքներն ու պարտականությունները, սոցիալական նպաստների բաշխումը։
Արդարության երկու սկզբունք
Ռոլսն իր սկզբունքները ձևակերպում է հետևյալ կերպ ։
Նշելով առաջնահերթությունների այս օրինակները՝ ես այժմ ցանկանում եմ ամփոփել ինստիտուտների համար արդարության երկու սկզբունքները։ Ամբողջականության համար ես կտամ մի ձևակերպում, որն իր մեջ ներառում է ավելի վաղ ձևակերպումներ։
Առաջին սկզբունք
Յուրաքանչյուր անհատ պետք է հավասար իրավունք ունենա հավասար հիմնարար ազատությունների ամենաընդհանուր համակարգին, որը համատեղելի է բոլոր մյուս մարդկանց ազատությունների համանման համակարգերի հետ։
Երկրորդ սկզբունք
Սոցիալական և տնտեսական անհավասարությունները պետք է կազմակերպվեն այնպես, որ դրանք միաժամանակ լինեն
ա) հանգեցնել ամենաքիչ շահավետներից ամենամեծ օգուտին՝ արդար խնայողությունների սկզբունքին համապատասխան, և
բ) պաշտոններն ու պաշտոնները բաց դարձնել բոլորի համար՝ հնարավորությունների արդար հավասարության պայմաններում։
Առաջնահերթության առաջին կանոնը (Ազատության առաջնահերթություն)
ա) փոքր ազատությունները պետք է ամրապնդեն ազատության ամբողջ համակարգը, որը կիսում են բոլորը.
բ) հավասարից պակաս ազատությունը պետք է ընդունելի լինի այս փոքր ազատությունն ունեցող քաղաքացիների համար ։
Գերակայության երկրորդ կանոնը (արդարության գերակայությունը արդյունավետության և բարեկեցության նկատմամբ) ։
Արդարության երկրորդ սկզբունքը բառապաշարով նախորդում է արդյունավետության սկզբունքին և օգուտների հանրագումարը առավելագույնի հասցնելու սկզբունքին. իսկ հնարավորությունների արդար հավասարությունը նախորդում է տարբերության սկզբունքին։
Երկու դեպք կա.
ա) հնարավորությունների անհավասարությունը պետք է մեծացնի ավելի քիչ հնարավորություններ ունեցող մարդկանց հնարավորությունները.
բ) խնայողությունների չափազանց մեծ տոկոսադրույքը, ի վերջո, պետք է նվազեցնի այն կրողների բեռը։
Մեկնաբանության կարգով պետք է նշել, որ այս սկզբունքներն ու գերակայության կանոնները, անկասկած, թերի են։ Իհարկե, այլ փոփոխություններ պետք է արվեն, բայց ես ավելի չեմ բարդացնի այս սկզբունքների ձևակերպումը։
Հիմնական գրություններ
1,Արդարության տեսություն (1971)
2,Քաղաքական ազատականություն (Անգլերեն Քաղաքական Լիբերալիզմ; 1993)
3,Ժողովուրդների իրավունքը (անգլերեն The Law of Peoples; 1999)
Նեոօսմանիզմ
Նեոօսմանիզմ (նեոօտտոմանիզմ) (Yeni Osmanlıcılık), քաղաքական գաղափարախոսություն Թուրքիայում։ Նրա բովանդակությունը կայանում է նախկին Օսմանյան կայսրության կազմի մեջ մտնող երկրներում քաղաքական ազդեցության մեծացման մեջ, որի իրավահաջորդը ժամանակակից Թուրքիան է։ Վերջերս նեոօսմանիզմ հասկացությունը նույնպես ասոցացվում է Օսմանյան կայսրության մշակույթի և ավանդույթների վերականգնման փորձերի հետ Թուրքիայի սահմաններում։
Այս հասկացությունն առաջին անգամ օգտագործվել է հունական ԶԼՄ-ների կողմից 1974 թվականին թուրքերի Կիպրոս ներխուժումից հետո ։
21-րդ դարում այդ տերմինը սկսեց մատնանշել ուղղությունը թուրքական քաղաքականության մեջ, որտեղ Օսմանյան մշակութային ավանդույթների վերածնունդը նպաստեց Արդարություն և զարգացում կուսակցության (ԱԶԿ) ժողովրդականության աճին, որն այնուհետև դարձավ իշխող։ ԱԶԿ-ի կողմից այդ գաղափարախոսությանը աջակցելը Թուրքիայի սոցիալական քաղաքականության մեջ փոփոխություններ է առաջացրել երկրի վաղ ավանդույթների համատեքստում, ինչը բացասաբար է ազդել ժամանակակից Թուրքիայի հանրապետական և աշխարհիկ նվաճումների վրա ։ ԱԶԿ-ն իր կողմնակիցներին և իր հիմնադիր Ռեջեփ Էրդողանին (որն ընտրվել է 2014 թվականին նախագահ) անվանել է «Osmanlı torunu» (օսմանների հետնորդներ) ։ Ներքին քաղաքականության փոփոխություններին հաջորդեցին արտաքին քաղաքականության փոփոխությունները։ Սոցիալական ոլորտում օսմանիզմը, որը քննադատության է ենթարկվել աշխարհիկության կողմնակիցների կողմից և խրախուսվել է ԱԶԿ-ի կողմից, հիմք է ծառայել պառլամենտարիզմի համակարգից նախագահական հանրապետությանը անցնելու համար՝ նպաստելով Օսմանյան կայսրությունում տեղի ունեցած ուժեղ կենտրոնացված կառավարության հաստատմանը։ Քննադատները Էրդողանին մեղադրում էին այն բանում, որ նա երկիրը ղեկավարում է այնպես, կարծես սուլթանն է   ։
Պատմություն
Այս եզրույթն օգտագործվում է 2002 թվականից ԱԶԿ-ի կողմից իրականացվող թուրքական արտաքին քաղաքականությունը նկարագրելու համար, երբ նա իշխանության եկավ Էրդողանի գլխավորությամբ, որը զբաղեցնում էր վարչապետի պաշտոնը։ Նեոօսմանիզմը արմատական շեղում է քեմալիզմի գաղափարներից, որը կողմնորոշում է դեպի արևմուտք, և որի նպատակն է խուսափել Մերձավոր Արևելքի անկայունությունից և կրոնական մոլեռանդությունից։  Քեմալիզմի հայեցակարգից հեռանալը, որը սկսվել է Տուրգուտ Օզալի իշխանության օրոք, այժմ անվանում են նեոօսմանիզմի առաջին քայլը ։ Օսմանյան կայսրությունը հզոր տերություն էր, որն իր ծաղկման գագաթնակետին վերահսկում էր Բալկանները, Մերձավոր Արևելքի, Հյուսիսային Աֆրիկայի և Կովկասի մեծ մասը։ Արտաքին քաղաքականության նեոօսմանական կուրսն իր նպատակն ունի ամրապնդել Թուրքիայի ազդեցությունն այդ տարածաշրջաններում, ընդ որում, այն մեղմ ուժ է օգտագործում այդ նպատակներին հասնելու համար ։ Նման արտաքին քաղաքականությունը նպաստել է Թուրքիայի հարաբերությունների բարելավմանը հարևանների, մասնավորապես Իրաքի, Իրանի և Սիրիայի հետ։ Սակայն Իսրայելի՝ նրա ավանդական դաշնակցի հետ Թուրքիայի հարաբերությունները վատացել են, հատկապես 2008-2009 թվականներին և 2010 թվականին Գազայի ափերի մոտ տեղի ունեցած հակամարտությունից հետո ։
Ահմեդ Դավութօղլուն 2009 թվականից մինչև 2014 թվականը եղել է Թուրքիայի արտաքին գործերի նախարար և արտաքին քաղաքականության նոր կուրսի «գլխավոր ճարտարապետը», սակայն, ինքն է դատապարտել նեոօսմանիզմ տերմինի օգտագործումը Թուրքիայի նոր արտաքին քաղաքականությունը անվանելու նպատակով ։ Իր ելույթում նա հայտարարել է, որ  Թուրքիայի Հանրապետությունը ժամանակակից ազգային պետություն է և այն նույն կարգավիճակն ունի, ինչ տարածաշրջանի մյուս երկրները։  Մենք կարող ենք դիվանագիտական հարաբերություններ կառուցել հավասար հիմունքներով Ցանկացած մեծ կամ փոքր երկրի հետ, որը նախկինում եղել է Օսմանյան կայսրության կազմում։  Սա այն է, ինչ պահանջում են ժամանակակից դիվանագիտության նորմերը։ Դավոսի համաշխարհային տնտեսական ֆորում Իսրայելի նախագահ Շիմոն Պերեսի հետ վիճելուց հետո Էրդողանը ցուցադրաբար լքել է խորհրդաժողովը։ Այս միջադեպը նշանավորեց Իսրայելի հետ բարեկամական հարաբերությունների վերջը, որը հակամարտության մեջ է Մերձավոր Արևելքի գրեթե բոլոր իսլամադավան երկրների հետ ։
«Զրո խնդիր» հարևանների հետ մի տերմին է, որը հաճախ օգտագործվում է Թուրքիայի նոր արտաքին քաղաքականությունը նկարագրելու համար ։ «Փափուկ ուժը» դիտարկվում է որպես հատուկ օգտակար գործիք դրա անցկացման համար ։
Թուրքիայի վարչապետ Ահմեդ Դավութօղլուն հաստատել է, որ Թուրքիայի անդամակցությունը ԵՄ-ին նախկինի պես ռազմավարական նպատակով է ։
Քննադատություն
Ժամանակակից ռուս փիլիսոփա և քաղաքագետ Ալեքսանդր Դուգինն իր Ռուսաստանի Եվրասիական ռևանշը գրքում հանդես է եկել Էրդողանի քաղաքականության խիստ քննադատությամբ և կանխատեսել է նրա կառավարության արագ տապալումը և Թուրքիայի փլուզումը։ Նա նաև հայտարարել է, որ Թուրքիան, ըստ էության, պետք է տեղյակ լինի ԱՄՆ-ի արտաքին քաղաքականության, ինչպես Իսրայելի հետ կապերի խզումը կրում է ցուցադրական բնույթ։
Ծանոթագրություններ
Կատեգորիա:Թուրքական ազգայնականություն Կատեգորիա:Թուրքիայի քաղաքականություն Կատեգորիա:Թուրքիայի արտաքին հարաբերություններ
Թերսական (կիրճ)
Թերսական, կիրճ պատմական Փոքր Հայքում, Ամասիա քաղաքի մոտակայքում։ Ամասիա-Սամսոն ճանապարհը, անցնելով այս կիրճով, դուրս է գալիս Սուլովա ընդարձակ դաշտը։
Վերան և Անֆիսան մարում են հրդեհը
Վերան և Անֆիսան մարում են հրդեհը (Вера и Анфиса тушат пожар), խորհրդային մուլտիպլիկացիոն ֆիլմ, որն նկարահանել է ռեժիսոր Վալերի Ֆոմինը 1987 թվականին, ԽՍՀՄ Պետական հեռուստառադիոյի պատվերով, Սվերդլովսկի կինոստուդիայում, Էդուարդ Ուսպենսկու պատմվածքի մոտիվներով։ Վերա անունով աղջկա և նրա ընկերուհու` Անֆիսա անունով կապիկի մասին երեք ֆիլմերից երկրորդն է։ Ֆիլմին մասնակցում է «Кукуруза» անսամբլը։
Սյուժե
Աշխատանքային օրերին բոլոր երեխաները գնում են մանկապարտեզ, փոխարենը` իրենց ծնողներին, տատիկներին և պապիկներին շատ անախորժություններ են պատճառում հանգստյան օրերին։ Այդպես մի օր Վերային և Անֆիսային թողնում են տատիկի մոտ։ Անֆիսան որոշում է խաղալ լուցկիով, բայց Վերան բացատրում է նրան, որ լուցկիներով խաղալ չի կարելի։ Սակայն քանի որ լուցկիներն արդեն թրջվել էին, Վերան միացնում է արդուկը և լուցկիները դնում դրա մոտ, իսկ իրենք գնում են մյուս սենյակ` տատիկի հետ հեռուստացույց դիտելու։ Հանկարծ արդուկն ընկնում է չորացած լուցկիների վրա, որոնք, բնականաբար, վառվում են։ Բայց հեռուստացույցի հաղորդումներն այդքան հետաքրքիր էին, որ ոչ ոք չէր կարողանում դրանցից կտրվել։ Միայն հոտն զգալով` Վերան և Անֆիսան փորձում են մարել հայտնաբերած հրդեհը։ Ցավոք, այդ ժամանակ բնակարաներից մեկում վերանորոգում էին սանտեխնիկան, ինչի պատճառով ջուրըժն անջատել էին։ Այնուհետև տատիկը, զարմանալով, որ հեռուստացույցով հաղորդվող հրդեհի հոտն ու տաքությունը զգացվում է անգամ տանը, գնում է տեսնելու, թե ինչ է կատարվում բնակարանում։ Տատիկը կանչում է հրշեջներին։ Վերջիներս գալիս են և կարողանում են մարել հրդեհը։ Իսկ Վերան և Անֆիսան հասկանում են, թե ինչպես է պետք ճիշտ օգտագործել լուցկիները։
Վերաթողարկում տեսաերիզով
Մուլտֆիլմը DVD ձևաչափով բազմիցս վերաթողարկվել է «Վերայի և Անֆիսայի մասին» մուլտֆիլմերի հավաքածուում ։
Տե՛ս նաև
«Վերայի և Անֆիսայի մասին» շարքը բաղկացած է երեք մուլտֆիլմերից.
Ծանոթագրություններ
Կատեգորիա:Մուլտֆիլմեր կապիկների մասին Կատեգորիա:Մուլտֆիլմեր երեխաների մասին Կատեգորիա:1987 մուլտֆիլմեր
Կոնգո (գետ)
Կոնգո (նաև՝ Զաիր, Լուալաբա ), գետ Աֆրիկա մայրցամաքում։ Հոսում է հիմնականում Կոնգոյի Դեմոկրատական Հանրապետությունով՝ մասամբ ծառայելով որպես սահմանագիծ նրա և Կոնգոյի Հանրապետության ու  Անգոլայի միջև։
Կոնգոն միակ գետն է, որ հատում է հասարակածը երկու անգամ ։ Այն նաև ամենամեծ խորություն (220 մետր) ունեցող գետն է ։
Անվանում
Գետի անվանումներն առաջացել են բանտու լեզուներից։ Այդ լեզուներից մեկով «կոնգ» նշանակում է «լեռներ», որի իմաստը կարելի է բացատրել որպես «լեռնային վայրից հոսող գետ»։ Մեկ այլ լեզվով էլ «զաիրե» նշանակում է «ջուր» ։
Աշխարհագրություն
Սկիզբ է առնում Կոնգոյի Դեմոկրատական Հանրապետության հարավ-արևելքում՝ Զամբիայի սահմանի մոտ գտնվող սարավանդում, և մինչև Ստենլիի ջրվեժները կոչվում Լուալաբա։ Թափվում է Ատլանտյան օվկիանոսը՝ առաջացնելով էստուարիա։ Երկարությունը 4320 կմ է (Լուալաբա գետի ակունքից)։ Ավազանի մեծությամբ և ջրատարությամբ Աֆրիկայում գրավում է առաջին, իսկ աշխարհում՝ 2-րդ տեղը՝ Ամազոնից հետո։ Նավարկելի է առանձին հատվածներում՝ Բուկամա-Կոնգոլո (645 կմ), Կինդու-Ուրունդու (300 կմ), Կիսանգանի-Կինշասա (1742 կմ) և Մատանդիից մինչև գետաբերանը (138 կմ)։
Գետային խոշոր նավահանգիտներն են Կինշասան (ԿԴՀ) և Բրազավիլ (Կոնգոյի Հանրապետություն)․ ստորին հոսանքում Մատահի ծովային նավահանգիստը՝ Բոմա և Բանանտ նավահանգիստներով։
Արտաքին հղումներ
Կատեգորիա:Աֆրիկայի գետեր Կատեգորիա:Ատլանտյան օվկիանոսի ավազանի գետեր Կատեգորիա:Կոնգոյի Դեմոկրատական Հանրապետության գետեր Կատեգորիա:Սահմանային գետեր Կատեգորիա:Անգոլայի գետեր Կատեգորիա:Կոնգոյի Հանրապետության գետեր
Անվակունդ
Անվակունդ, Ընդհանուր դեպքում անվի կենտրոնական մասն է (թափանվի, ատամնավոր անվի, հոլովակի), մետաղակոճղ, որին ագուցվում են սռնին (առանցքը) և ճաղերը։ Անվակունդը սովորաբար սեպիկային փորակ է ունենում կամ շլիցային տրամատ։ Իսկ այն դեպքում երբ մանրանասը ազատ պտտվում է առանցքի շուրջ, անվակունդի անցքի մեջ տեղադրվում են առանցքակալներ կամ մամլած փականներ։
Ամրությունը ապահովելու համար անվակունդի տրամագիծը անցքի տրամագծից 1.5-1,8 անգամ մեծ են վերցնում։ Սռնիի վրա անվակունդի ծռվելը կանխելու համար անվակունդի երկարությունը պետք է անցքի տրամագծից պակաս չլինի։
Անվակունդերի արտադրողներ
Ինքանատիպ անվակունդերի արտադրողներից բացի գոյություն ունեն մի քանի միջազգային արտադրողներ, որոնք մասնագիտանում են մեքենայի մանրամասերի երկրորդական շուկայի վրա։ Օրինակ՝
Նշումներ
Կատեգորիա:Ավտոմեքենաների մասեր և մեխանիզմներ Կատեգորիա:Տրանսպորտ
Յու Չոնյոն
Յու Չոնյոն (유정연, ի ծննե՝ Յու Կյոնվան (유경완)՝, ավելի հայտնի է որպես Չանյոն)՝ հարավկորեացի երգչուհի։ Կորեական հայտնի աղջկական Twice խմբի վոկալիստն է ։
Վաղ կյանք և կարիերա
Յու Չոնյոնը ծնվել է 1996 թվականի նոյեմբերի 1-ին Սուվոնում, Հարավային Կորեա։ Նրա ավագ քույրը դերասանուհի Գոն Սընյոն է ։
2010 թվականի մարտի 1-ին տեղի ունեցավ JYP Entertainment-ի 6-րդ լսումների բացումը և նրանց միացավ վերապատրաստման համար։
Ընդգրկվել էր 6 mix խմբում, որի դեբյուտը այդպես էլ չկայացավ ։ 2014 թվականին Նայոնի հետ միասին նկարահանվել են GOT7 տեսահոլովակում «Girls Girls Girls» երգի ներքո և 2015 թվականին «Only You» miss A տեսահոլովակում։
2015 թվականի մայիսի 5-ին կայացավ «Sixteen» շոուի պրեմիերան, որի արդյունքում նա դարձավ Twice խմբի անդամ։ Դեբյուտը կայացավ 2015 թվականի հոկտեմբերի 20-ին։ 2016 թվականի հուլիսի 3-ից, 2017 թվականի հունվարի 22-ը Inkigayo երաժշտական շոուի մշտական հաղորդավարուհին էր ։
Շոու
Երաժշտական տեսահոլովակ
Ծանոթագրություններ
Կատեգորիա:Նոյեմբերի 1 ծնունդներ Կատեգորիա:1996 ծնունդներ Կատեգորիա:Անձինք այբբենական կարգով Կատեգորիա:Հարավկորեացի երգչուհիներ Կատեգորիա:Երաժիշտներ այբբենական կարգով
Վարդիսուբան
Վարդիսուբան (ვარდისუბანი), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2646 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Թելավի շրջան
Հոկենհայմ
Հոկենհայմ (Hockenheim. ), քաղաք Գերմանիայի Բադեն-Վյուրթեմբերգ երկրամասի Հռենոս-Նեկար շրջանում, Մանհայմից մոտավորապես 20 կիլոմետր դեպի հարավ։ Ենթակա է Կարլսռուեի վարչական օկրուգին։ Զբաղեցնում է 34,84 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 21 118 ։ Պաշտոնական կոդը՝ 08 2 26 032:
Քաղաքը բաժանված է 5 վարչական շրջանի։
Հոկենհայմը համբավվել է Հոկենհայմռինգ ավտոմրցարշավարանով, որտեղ 1970-ից մինչև 2019 թվականը ներառյալ, ոչ մեծ ընդհատումներով, անց են կացվել Ֆորմուլա-1 դասի ավտոմրցարշավների Գերմանիայի Գրան պրի փուլի մրցումները։
Քույր քաղաքներ
Աղբյուրը ՝
Հոկենհայմի քույր քաղաքներն են՝
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր Կատեգորիա:Բադեն-Վյուրթեմբերգի բնակավայրեր
Հունգարական ալգորիթմ
Հունգարական ալգորիթմ, համակցական օպտիմալացման ալգորիթմ է, որը լուծում է փոխանցման պրոբլեմը և որը հետագայում ենթադրում է նախնական երկակի մեթոդ։ Այն մշակվել և հրապարակվել է Հարոլդ Կուհնի կողմից 1955-ին, ով տվել է «Հունգարական մեթոդ» անվանումը, քանիր որ ալգորիթմը մեծ մասամբ հիմնված էր հունգարացի մաթեմատիկոսներ՝ Դենես Կոնիգի և Յենո Էգեվարիի աշխատանքների վրա։
Սագրադո
Սագրադո  (Sagrado), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցա գավառում։
Բնակչությունը կազմում է 2236 մարդ, բնակչության խտություն՝ 158 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 34078։ Հեռախոսային կոդ՝ 0481։
Կոմունայի հովանավոր սուրբն է Սուրբ Նիկոլաս Միրացի հրաշագործը։ Տոնը նշվում է դեկտեմբերի 6-ին։
Մատնաչափիկը (ֆիլմ, 1958)
«Մատնաչափիկը» (tom thumb - վերնագիրը գրվում է փոքրատառով), 1958 թվականի անգլո-ամերիկյան մանկական երաժշտական հեքիաթ։ Նկարահանվել է Գրիմ եղբայրների համանուն հեքիաթի մոտիվներով (19-րդ դարի առաջին կես)։
Սյուժե
Փայտահատ Ջոնաթանին ու նրա կինը Էննին հյուր է գնում Անտառային թագուհին և կատարում նրանց ցանկությունը՝ ունենալ երեխա, թեկուզ մատի չափ հասակով։ Երկու չարագործներ փորձում են Մատնաչափիկին օգտագործել իրենց խարդախ նպատակների իրականացման համար։
Մրցանակներ և անվանակարգեր
1959 թվականին ֆիլմն արժանացել է «Օսկար» մրցանակի «Լավագույն վիզուալ էֆեկտների» համար։ Նույն թվականին այն ներկայացվել է չորս տարբեր մրցանակների տարբեր կատեգորիաներում, բայց դրանցից ոչ մեկին չի արժանացել ։
Արտաքին հղումներ
Կատեգորիա:Ամերիկյան երաժշտական ֆիլմեր Կատեգորիա:Բրիտանական երաժշտական ֆիլմեր Կատեգորիա:1958 ֆիլմեր Կատեգորիա:Գրիմ եղբայների ստեղծագործությունների էկրանավորումներ Կատեգորիա:MGM ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան ֆիլմեր
Մահացածների քաղաք
«Մահացածների քաղաք» (երբեմն թարգմանվում է նաև «Սարսափների հյուրանոց» անվանմամբ) (The City of the Dead или Horror Hotel), 1960 թվականին ցուցադրված անգլիական սարսափ ֆիլմ, որը նկարահանվել է ԱՄՆ–ում։ Ֆիլմը գտնվում է ԱՄՆ-ի հանրային տիրույթում։
Սյուժե
Մեր օրեր՝ 20–րդ դարի կեսեր։ Պրոֆեսոր Ալան Դրիսկոլլը ԱՄՆ–ի համալսարաններից մեկում դասախոսություն է կարդում միջնադարյան կախարդների մասին։ Նրա ուսանողուհիներից մեկը՝ Նեն Բարլոուն, առանձնակի կերպով հետաքրքրվում է այս հարցերով և պրոֆեսորը խորհուրդ է տալիս նրան այցելել Ուայտվուդ, որտեղ կարող էր այդ թեմային համապատասխան հետաքրքիր նյութեր գտնել։ Նենը արձակուրդներին տեղափոխվում է այնտեղ։ Հյուրանոցում բնակություն հաստատելով բավականին տարօրինակ կնոջ՝ տիկին Նյուլեսի հետ, Նենը սկսում է ուսումնասիրել քաղաքի պատմությունը։ Նա ծանոթանում է տեղի բնակչուհու՝ Պատրիսիայի հետ, և շուտով իմանում, որ օրերս կայանալու է ավանդույթ դարձած զոհաբերության ծեսը։ Զոհը լինելու է ինչ–որ աղջիկ։ Իջնելով հյուրանոցի նկուղ՝ աղջիկը մահանում է։
Երկու շաբաթ անց, Նենի բացակայությունից անհանգստացած, եղբորը՝ Ռիչարդին, և ընկերոջը՝ Թոմին, ուղարկում են Նենին փնտրելու։ Հաղթահարելով վհուկների խարդավանքը (ավտովթար), ընկերները ժամանում են Ուայտվուդ։ Այստեղ նրանք գտնում են Պատրիսիային և ծանոթանում նրա հոր հետ։ Շուտով Պատրիսիային առևանգում են և Ռիչարդը նրան գտնում է այն նույն նկուղում, որտեղ մահացել էր Նենը։ Ի զարմանս իրեն, նա իմանում է, որ աղանդի առաջնորդն ինքը՝ պրոֆեսոր Դրիսկոլն է, ով այստեղ էր ուղարկել Նենին։ Ռիչարդը գերեվարվում է և նա նույնպես պետք է սպանվեր։ Վերջին պահին Թոմը ներխուժում է նկուղ և խաչի օգնությամբ ոչնչացնում կախարդներին, չնայած որ ինքը դանակի հարված էր ստացել մեջքից։ Գլխավոր վհուկին հաջողվում է փախչել, բայց նա այլևս չէր կարող երկար ապրել, քանի որ զոհաբերության ժամանակը անցել էր; Պարզվում է, որ նա հյուրանոցի տերն էր՝ տիկին Նյուլեսը, որի իսկական անունը  Էլիզաբեթ Սելվին էր, ում Ռիչարդն ու Պատրիսիան նկուղից դուրս գալուց հետո մահացած են գտնում։
Ծանոթագրություններ
<references group="" responsive="1">
Արտաքին հղումներ
Կատեգորիա:Անգլերեն ֆիլմեր Կատեգորիա:1960 ֆիլմեր Կատեգորիա:Բրիտանական սարսափ ֆիլմեր Կատեգորիա:Ֆիլմեր վհուկների մասին Կատեգորիա:Ֆիլմեր դևերի մասին
Այդա Լուպինո
Այդա Լուպինո (Ida Lupino; ), ամերիկացի և բրիտանացի դերասանուհի, նաև ռեժիսոր, առաջին կին ռեժիսորներից մեկը ։
Կենսագրություն և կարիերիա
Այդա Լուպինոն ծնվել է Լոնդոնում դերասանական ընտանիքում, ինչի շնորհիվ էլ իր նորամուտը կինոյում կայացել է դեռևս 1937 թվականին «Սիրո մրցավազք» [en] ֆիլմում։ Սկզբնական շրջանում նկարահանվել է ոչ մեծ դերերով, առաջին լուրջ կերպարները 1939 թ. նկարահանված «Լույսը հանգեց» և «Շերլոկ Հոլմսի արկածները» ֆիլմերն էին։
1949 թվականին իրականացավ նրա երազանքը դառնալ կինոռեժիսոր։ Այն բանից հետո երբ ռեժիսոր Էլմեր Քլիֆթոնը ինֆարկ տարավ և չկարողացավ շարունակել աշխատանքը, Այդա Լուպինոն իր վրա վերցրեց ռեժիսորի աշխատանքը, որից հետո էլ արդեն սկսեց ֆիլմեր նկարահանել, հիմնականում նուար ոճի, այսպիսով դառնալով այդ ոճում առաջին կին ռեժիսորը ։ Նրա ամենահաջողված ռեժիսորական աշխատանքը կարելի է համարել «Ճանապարհի ուղեկիցը» ֆիլմը։
Ռեժիսորական աշխատանքնին զուգահեռ շարունակել է նկարահանվել կինոյում և հեռուստատեսությունում մինչև 1978 թվականը, մասնավորապես նկարահանվել է «Կոլոմբո» հեռուստասերիալում։ Կինոյում և հեռուստատեսություն իր ներդրման համար արժանացել է Հոլիվուդյան փառքի ծառուղու աստղի։
3 անգամ ամուսնացած է եղել, Լուիս Հեյվորդ (1938−45), Կոլլեր Յանգ (1948−51) և Հովարդ Դաֆֆ (1951−84): Մահացել է կաթվածից Լոս Անջելեսում 77 տարեկան հասակում։
I Might Be Wrong: Live Recordings
I Might Be Wrong։ Live Recordings, Radiohead ռոք խմբի առաջին և դեռևս միակ համերգային ալբոմն է։ «I Might Be Wrong: Live Recordings» ալբոմը լույս է տեսել 2001 թվականին։ Այս ալբոմում կա 8 երգ։ Այս ալբոմի երգերը կատարվել են տարբեր ալբոմների երգերի միացությանմ, այսինքն՝ «Kid A» և «Amnesiac» ալբոմների միացումով։ Այս երաժշտական ալբոմի ամենահայտնի երգերը՝ «The National Anthem», «I Might Be Wrong» և «Like Spinning Plates» երգերն են։
Արտաքին հղումներ
Կատեգորիա:Երաժշտական ալբոմներ
Մինեսոտա (ֆիլմ)
«Մինեսոտա», 2009 թվականին նկարահանված ռուսական ֆիլմ, ժանր՝ դրամա։ Ֆիլմը նկարահանել է ռեժիսոր Անդրեյ Պորոշկինը, սցենարի հեղինակը Ալեքսանդր Մանդաձեն է։
Ստեղծում
Սկզբնապես ֆիլմի սցենարը կոչվել է «Խզում»։ Սակայն հետո սցենարի հեղինակ Ալեքսանդր Մինդաձեն՝ որպես ռեժիսոր, նկարահանել է այդ վերնագրով ֆիլմ ուրիշ սցենարով ։ Պրոշկինի ֆիլմը կոչվել է «Մինեսոտա»։ Նա դա ուղղակի նահանգի անուն է, հետո ինչ-որ անիրականանալի, բայց ցանկալի բան է ։
Նկարահանումները տեղի են ունեցել Յարոսլավլում, Ռիբինսկում և Կոստրոմայում ։
Արտաքին հղումներ
Կատեգորիա:Ռուսական ֆիլմեր Կատեգորիա:Ռուսերեն ֆիլմեր Կատեգորիա:2009 ֆիլմեր
Մեթիլպրեդնիզոլոն
Մեթիլպրեդնիզոլոն (մետիպրեդ, մեդրոլ), ուժեղ սինթետիկ գլյուկոկորտիկոիդ դեղամիջոց։ Օգտագործվում է ռևմատիկ խանգարումների, ալերգիաների, ասթմայի, կռուպի, ԹՔՕՀ-ի, որոշ քաղցկեղների, ցրված սկլերոզի դեպքում, ինչպես նաև որպես լրացուցիչ թերապիա տուբերկուլյոզի կամ ռադիկուլոպաթիայի համար ։ Այն ընդունվում է բերանային ճանապարհով, ներարկվում երակի, մկանի կամ հոդի միջոցով, կամ կիրառվում է մաշկի վրա ։
Լուրջ կողմնակի ազդեցությունները կարող են ներառել հոգեկան առողջության հետ կապված խնդիրներ և վարակի բարձրացման վտանգ ։ Երկարաժամկետ օգտագործմամբ ընդհանուր կողմնակի ազդեցությունները ներառում են օստեոպորոզ, կատարակտ, թուլություն, կապտուկներ և սնկային վարակներ ։ Հղի կանանց դեպքում կարճաժամկետ օգտագործումը երեխայի համար անվտանգ է։ Այնուամենայնիվ, հղիության ընթացքում երկարատև օգտագործումը կարող է վնասակար լինել ։
Օգտագործումը բժշկության մեջ
Ինչպես մակերիկամային ստերոիդների մեծ մասը, մեթիլպրեդնիսոլոնը ևս օգտագործվում է իր հակաբորբոքային ազդեցությունների համար։ Այնուամենայնիվ, գլյուկոկորտիկոիդներն ունեն ազդեցությունների լայն շրջանակ, ներառյալ նյութափոխանակության և իմունային համակարգի փոփոխությունները։ Հիվանդությունների ցանկը, որոնց համար նախատեսված է մեթիլպրեդնիզոլոնը, երկար է և նման է այլ կորտիկոստերոիդներին, ինչպիսին է պրեդնիզոլոնը։ Տիպիկ օգտագործումը ներառում է արթրիտի, բրոնխների բորբոքման կամ սուր բրոնխիտի կարճաժամկետ բուժում, որը պայմանավորված է տարբեր շնչառական հիվանդություններով։ Այն օգտագործվում է ինչպես սուր շրջանների բուժման, այնպես էլ աուտոիմուն հիվանդությունների երկարաժամկետ բուժման համար, առաջին հերթին՝ համակարգային կարմիր գայլախտի։ Այն նաև օգտագործվում է ցրված սկլերոզի բուժման համար, երբ այն կարող է օգնել վերականգվնել սուր նոպաներից ։
Մեթիլպրեդնիզոլոնի մեկ այլ հնարավոր օգտագործումը վեստիբուլյար նևրիտն է ։
Ձվաբջիջների կորզումից հետո արտամարմնային բեղմնավորման ցիկլի համար կարող է սահմանվել մեթիլպրեդնիզոլոն, որպեսզի կանխվի օրգանիզմի կողմից փոխանցվող սաղմերի հեռացումը մինչև իմպլանտացիան ։
Մատչելի ձևեր
Մեթիլպրեդնիզոլոնը (ապրանքային նշանը՝ Medrol) հասանելի է նախապես փաթեթավորված ձևերով՝ բերանային օտագործման համար ։ Մեթիլպրեդնիզոլոն ացետատը (Դեպո-Մեդրոլ) հանդիսանում է մեթիլպրեդնիզոլոնի ճարպալույծ բարդ եթեր և իրենից ներկայացնում է ջրային կախույթ, որը կարող է կիրառվել միայն ներմկանային, ներհոդային, փափուկ հյուսվածքների կամ վնասվածքի ներսում ։ Այն կարող է առաջացնել ենթամաշկային ատրոֆիա բուժվող տարածքում ։ Մեթիլպրեդնիզոլոն ացետատը ցուցված չէ ներերակային օգտագործման համար ։ Միակ դեղամիջոցը, որը կարելի է օգտագործել ներերակային, Մեթիլպրեդնիզոլոն սուկցինատն է (Solu-medrol)՝ մեթիլպրեդնիզոլոնի ջրալույծ եթերը ։
Ցուցումներ
Բերանային ընդունման, ներերակային (գործողության նորմալ տևողություն) և ներմկանային (դեպո-ձևեր) օգտագործում․ Մակերիկամների ֆունկցիայի առաջնային կամ երկրորդային անբավարարություն, երիկամների բնածին հիպերպլազիա, ոչ թարախային թիրեոիդիտ, ուռուցքային հիվանդության հետևանքով առաջացած հիպերկալցեմիա, ռևմատիկ հիվանդություններ, կոլագենային հիվանդություններ, պեմֆիգուս, հերպեսանման դերմատիտ, բազմաձև ծանր էրիթեմա, շերտազատիչ դերմատիտ, ծանր փսորիազ, ծանր սեբորեային դերմատիտ, ծանր ալերգիկ հիվանդություններ, աչքերի բորբորքմամբ սուր և քրոնիկ, ալերգիկ և բորբոքային պրոցեսներ, սիմպտոմատիկ սարկոիդոզ, բերիլիոզ, օջախային կամ տարածված թոքային տուբերկուլյոզ (միաժամանակ համապատասխան հակատուբերկուլյոզային քիմիաթերապիայի հետ), մեծահասակների մոտ երկրորդային թրոմբոցիտոպենիա, ձեռք բերված (աուտոիմուն) հեմոլիտիկ անեմիա, էրիթրոբլաստոպենիա բնածին (էրիթրոիդային) հիպոպլաստիկ անեմիա, սուր լեյկոզներ երեխաների մոտ, չարորակ ուռուցքների պալիատիվ թերապիա; նեֆրոտիկ սինդրոմի դեպքում՝ հետզարգացման հասնելու համար, խոցային կոլիտի և տարածաշրջանային էնտերիտի կրիտիկական շրջանում, ցրված սկլերոզի սրացման փուլում, ուղեղի ուռուցքի ժամանակ; շոկ` մակերիկամների անբավարարության կամ ստանդարտ թերապիայի նկատմամբ կայունության պատճառով,, տուբերկուլյոզային մենինգիտ սուպարախնոիդալ բլոկով կամ դրա սպառնալիքով (հակատուբերկուլյոզային քիմիաթերապիայի հետ համատեղ), տրիխինելոզ՝ նյարդային համակարգի կամ սրտամկանի ախտահարմամբ, օրգանների փոխպատվաստում, ռևմատիկ և ոչ սպեցիֆիկ ծագման մկանային-կմախքային համակարգի հիվանդությունների կարճաժամկետ բուժում։
Դեպի սինովիալ հեղուկ կամ փափուկ հյուսվածքներ ներմուծման համար (դեպո-ձև). օժանդակ թերապիա սինովիտի սուր շրջանում, ռևմատոիդ արթրիտ, հոդատապային արթրիտ, էպիկոնդիլիտ, ոչ սպեցիֆիկ տենդոսինովիտ, հետվնասվածքային օստեոարթրոզ։
Դեպի պաթոլոգիական օջախների ներմուծման համար (դեպո-ձև). կելիոիդ սպիներ, տեղայնացված հիպերտրոֆիկ, ինֆիլտրատիվ և բորբոքային օջախներ, փսորիատիկ ափսեներ, օղակաձև գրանուլներ, նեյրոդերմատիտ, սկավառակային կարմիր գայլախտ, դիաբետիկ լիպոիդային նեկրոբիոզ; ջլի և ջլոնի կիստոզ ուռուցքներ